חוק סיוע לקטינים נפגעי עבירות מין או אלימות

{{ח:התחלה}}
{{ח:כותרת|חוק סיוע לקטינים נפגעי עבירות מין או אלימות, התשס״ח–2008}}

{{ח:פתיח-התחלה}}
{{ח:מאגר|2001126}} {{ח:תיבה|ס״ח תשס״ח, 485|חוק סיוע לקטינים נפגעי עבירות מין או אלימות|https://fs.knesset.gov.il/17/law/17_lsr_300051.pdf}}; {{ח:תיבה|תשע״א, 86|חוק להחלפת המונח פקיד סעד (תיקוני חקיקה)|https://fs.knesset.gov.il/18/law/18_lsr_301220.pdf}}; {{ח:תיבה|תשע״ב, 676|תיקון מס׳ 2|https://fs.knesset.gov.il/18/law/18_lsr_301434.pdf}}.
{{ח:סוגר}}
{{ח:מפריד}}

{{ח:סעיף|1|מטרה}}
{{ח:ת}} מטרתו של חוק זה לקבוע את זכותו של קטין נפגע עבירת מין או אלימות לקבלת סיוע ראשוני במרכז סיוע אשר יוחד לעניין זה.

{{ח:סעיף|2|הגדרות|תיקון: תשע״א, תשע״ב}}
{{ח:ת}} בחוק זה –
{{ח:ת|סוג=הגדרה}} ”הוועדה“ – ועדה מוועדות הכנסת שהנושא נמצא בתחום סמכויותיה, כפי שתקבע ועדת הכנסת;
{{ח:ת|סוג=הגדרה}} ”חוקר ילדים“ – כמשמעותו {{ח:חיצוני|חוק לתיקון דיני הראיות (הגנת ילדים)|בחוק לתיקון דיני הראיות (הגנת ילדים), התשט״ו–1955}} (להלן – חוק הגנת ילדים);
{{ח:ת|סוג=הגדרה}} ”מרכז סיוע“ – מרכז סיוע שהוקם לפי הוראות {{ח:פנימי|סעיף 4|סעיף 4}};
{{ח:ת|סוג=הגדרה}} ”נפגע עבירה“ – מי שנפגע במישרין מעבירה;
{{ח:ת|סוג=הגדרה}} ”עבירת מין או אלימות“ – עבירה מן העבירות המנויות {{ח:חיצוני|חוק לתיקון דיני הראיות (הגנת ילדים)#תוספת|בתוספת לחוק הגנת ילדים}}, או {{ח:חיצוני|חוק העונשין#סעיף 368ד|בסעיף 368ד(ח) לחוק העונשין, התשל״ז–1977}};
{{ח:ת|סוג=הגדרה}} ”פקיד סעד“ – {{ח:הערה|(נמחקה);}}
{{ח:ת|סוג=הגדרה}} ”השר“ – שר הרווחה והשירותים החברתיים.

{{ח:סעיף|3|סיוע ראשוני לקטין נפגע עבירת מין או אלימות|תיקון: תשע״א}}
{{ח:תת|(א)}} קטין נפגע עבירת מין או אלימות זכאי לקבל סיוע ראשוני במרכזי סיוע אשר יוחדו לעניין זה.
{{ח:תת|(ב)}} במרכזי סיוע יינתן סיוע ראשוני בהתאם לצורכי הקטין בעניינים אלה:
{{ח:תתת|(1)}} אבחון וטיפול רפואי;
{{ח:תתת|(2)}} אבחון וטיפול נפשי;
{{ח:תתת|(3)}} מילוי צרכים גופניים מידיים, לרבות מזון וביגוד;
{{ח:תתת|(4)}} פגישה עם חוקר ילדים, חוקר משטרה, עובד סוציאלי שמונה לפי {{ח:חיצוני|חוק הנוער (טיפול והשגחה)|חוק הנוער (טיפול והשגחה), התש״ך–1960}} או גורם מוסמך אחר, לשם הפעלת סמכויות חקירה וטיפול, לפי העניין;
{{ח:תתת|(5)}} הפניה לשירותי סיוע, בין שהם ניתנים על ידי המדינה ובין שהם ניתנים על ידי גופים לא ממשלתיים, לרבות לשם קבלת ייעוץ משפטי, מדור חירום, ליווי או טיפול ארוך טווח.
{{ח:תת|(ג)}} סיוע כאמור בסעיף זה יינתן בלי לפגוע בזכויותיהם על פי דין של חשודים, נאשמים ונידונים.

{{ח:סעיף|4|הקמה ומימון פעילות של מרכזי סיוע}}
{{ח:תת|(א)}} השר יקים מרכזי סיוע ויקבע הוראות בדבר הפעלתם.
{{ח:תת|(ב)}} הפעלת מרכזי סיוע תמומן מתקציב המדינה.

{{ח:סעיף|5|ביצוע ותקנות|תיקון: תשע״ב}}
{{ח:תת|(א)}} השר ממונה על ביצוע חוק זה, והוא רשאי, באישור הוועדה, להתקין תקנות בכל הנוגע לביצועו, לרבות לעניין סיוע ראשוני לפי הוראות {{ח:פנימי|סעיף 3|סעיף 3}}.
{{ח:תת|(ב)|(1)}} תקנות לעניין {{ח:פנימי|סעיף 3|סעיף 3(ב)(1) ו־(2)}} יותקנו גם בהתייעצות עם שר הבריאות.
{{ח:תתת|(2)}} תקנות לעניין {{ח:פנימי|סעיף 3|סעיף 3(ב)(4)}} יותקנו גם בהסכמת השר לביטחון הפנים.

{{ח:סעיף|6|תחילה והחלה בהדרגה|תיקון: תשע״ב}}
{{ח:ת}} הקמה והפעלה של מרכזי סיוע לפי חוק זה תיעשה בהדרגה, כך שבכל שנה מיום תחילתו יוקם ויופעל מרכז סיוע אחד לפחות, ובלבד שעד יום כ׳ באייר התשע״ג (30 באפריל 2013) יוקמו ויופעלו שמונה מרכזי סיוע לפחות בפריסה ארצית המאפשרת יישום מלא של הוראות חוק זה.

{{ח:סעיף|7|דיווח לוועדה|תיקון: תשע״ב}}
{{ח:תת|(א)}} בתקופה שמיום תחילתו של {{ח:חיצוני|https://fs.knesset.gov.il/18/law/18_lsr_301434.pdf|חוק סיוע לקטינים נפגעי עבירות מין או אלימות (תיקון מס׳ 2), התשע״ב–2012}}, עד יום כ׳ באייר התשע״ג (30 באפריל 2013), ידווח השר בכתב לוועדה, אחת לשלושה חודשים, על יישום הוראות חוק זה לעניין מרכזי הסיוע שהוקמו והפעלתם ועל ההיערכות להקמתם של מרכזי סיוע נוספים; לאחר המועד האמור ידווח השר לוועדה, אחת לשנה, על יישום הוראות חוק זה.
{{ח:תת|(ב)}} הוועדה תקיים דיון בדיווחים כאמור בסעיף קטן (א).

{{ח:חתימות|התקבל בכנסת ביום כ״ו באדר ב׳ התשס״ח (2 באפריל 2008).}}
* '''אהוד אולמרט'''
ראש הממשלה
* '''יצחק הרצוג'''
שר הרווחה והשירותים החברתיים
* '''שמעון פרס'''
נשיא המדינה
* '''דליה איציק'''
יושבת ראש הכנסת
{{ח:סוגר}}
{{ח:סוף}}
[[קטגוריה:בוט חוקים]]